open-index/open-wikipedia-markdown huggingface dataset:
Naengmyeon

Ang ***naengmyeon*** (, sa Timog Korea) o ***raengmyŏn*** (, sa Hilagang Korea) ay isang putaheng pansit mula sa Hilagang Korea na binubuo ng mahahaba at maninipis na pansit na de-kamay na ginawa mula sa harina at gawgaw ng iba't ibang mga sangkap, kabilang dito ang hayang trigo (메밀, *memil*), patatas, kamote, gawgaw ng uraro (mas matingkad at mangunguya kaysa sa pansit na hayang trigo) at kudzu (, ). Pinakakaraniwan ang hayang trigo (sa kabila ng pangalan, hindi ito trigo ngunit mas malapit ang kaugnayan sa alasan). Gawa ang mga ibang baryante ng naengmyeon mula sa sangkap tulad ng damong-dagat at tsaang lunti. 

Sa modernong panahon, karaniwang inuugnay at kinakain ng marami ang baryanteng *mul naengmyeon* (물 냉면) tuwing tag-init; subalit sa kasaysayan tinamasa itong putahe tuwing taglamig. 

## Kasaysayan 
Ayon sa ika-19 na siglong dokumentong *Dongguksesigi* (), ginagawa ang *naengmyeon* mula pa noong Dinastiyang Joseon. Isang delikasiya ng Hilagang Korea noong una, lalo na sa mga lungsod ng Pyongyang () at Hamhung (), pumatok nang todo ang *naengmyeon* sa buong Korea kapwa Hilaga at Timog Korea pagkatapos ng Digmaang Koreano.

Inihahain ang naengmyeon sa isang malaking mangkok na tanso o di-kinakalawang na bakal na may masigid at malamig na sabaw, hinulyanang pipino, mga hiwa ng Koreanong peras, maninipis at malalapad na piraso ng labanos na inatsara nang banayad, at isang nilagang itlog o mga hiwa ng malamig na pinakuluang karne ng baka o ang dalawang ito. Madalas idinaragdag ang maanghang na sarsang mustasa (o langis ng mustasa) at suka bago ito kakainin. Ayon sa kaugalian, kinakain ang mahahabang pansit nang walang anumang pagputol dahil sumisimbolo ang mga ito ng kahabaan ng buhay at mabuting kalusugan. Subalit sa mga restawran ngayon, itinatanong ng mga serbidor kung dapat putulin ang pansit bago kainin, at ipinampuputol ng pansit ang gunting.

## Mga sanggunian
## Mga link sa labas
*Naengmyeon - Official Seoul City Tourism

Kategorya:Lutuing Koreano
Kategorya:Luglog
Mandu (siyomay)

Ang ***Mandu*** ay ang siyomay sa lutong Koreano. Unang dinala sa Korea ng mga Mongol, at ang mga ito ay katulad sa tinatawag na pelmeni at pierogi sa ilang mga Eslabong kultura. Ang pangalan ay magkaugnay sa mga pangalan ng mga katulad na uri ng mga siyomay sa Gitnang Asya, tulad ng mga Turkong *manti*, Kazakh na *manty*, at Uzbek na *manti*.

Sa lutong Koreano, ang *mandu* ay karaniwang nagpapahiwatig ng isang uri ng bola-bolang katulad ng *buuz* ng Mongol at *manti* ng Turkiya, at ang ilang mga pagkakaiba-iba ay katulad ng sa *jiaozi* ng Intsik at ang *gyoza* ng Hapon. Kung ang mga *Mandu* ay inihaw o pinirito, ito ay tinatawag na *gunmandu*. Ang *mandu* ay karaniwang isinisilbi na may isang sawsawan na ginawa sa toyo at suka.

## Tingnan din 
*Siyomay
*Buuz
*Jiaozi
*Mantı
*Pierogi

## Mga sanggunian
*Lee, Mi-jong (이미종). (2008-02-20) (in Korean) 겨울의 맛! 피와 소, 모양···만두 三色 미학  Yeoseong Chosun

## Mga kawing panlabas
* Ginintuang Mandu (Koreanong siyomay)  (''Kate's Global Kitchen'', ni Kate Heyhoe)

Kategorya:Lutuing Koreano
Tukong ng Guinea

:*For the para sa mga paru-parong Labuyo ng Guinea, silipin ang *Hamanumida.

Ang **tukong ng Guinea** o **labuyo ng Guinea** (Ingles: *guineafowl*, *guinea fowl*, *guineahen*, *guinea hen* [literal na "inahing Guinea") ay isang ibong nagmula sa Aprika. Nabibilang sila sa pamilya **Numididae**.  May mahigit sa 2,000 mga taon nang una silang maging domestikado.  Inaalagaan sila upang maging pagkain sa maraming mga bahagi ng mundo.  Nakakain din pati na mga itlog ng mga ibong ito.  Umaabot ang haba ng mga ibong ito hanggang sa 75 mga sentimetro (30 mga pulgada).  May kulay na abo o itim ang kanilang plumahe o mga balahibong may halong puting mga tuldok.         

## Mga sanggunian
Kategorya:Numididae
Aspirin

Ang **aspirin** o **aspirina**, na kilala rin bilang **asidong asetilsalisiliko** (Ingles: *acetylsalicylic acid*, Kastila: *ácido acetilsalicílico*; dinadaglat na **ASA**), ay isang gamot salicylate (salicilatos) na karaniwang ginagamit bilang isang analgesiko upang makalunas ng mga kirot at pananakit, bilang isang antipiritiko upang nakapagpababa sa lagnat, at bilang isang antiimflamatorio (laban sa maga).

May bisa rin ang aspirin bilang antiplaka ng dugo (antiplatelet) na umaampat sa produksiyon ng thromboxane, na sa ilalim ng karaniwang kondisyones ay nagsasanib sa mga molekula ng mga plaka ng dugo (platelets) upang mamuo bilang isang patsa o sapin sa rabaw sa loob ng ugat ng dugo.  Sa dahilang ang patsa ng plaka ng dugo ay maaring lumaki na maaring makabara sa daloy ng dugo, ginagamit ang mababang doses ng aspirin nang pangmatagalan upang maiwasan ang atake sa puso, istrok at pamumuo ng duo sa mga taong nanganganib sa pamumuo ng dugo.   Napatunayan na kapag binigyan agad ng mababang doses ng aspirin matapos ang atake sa puso napabababa nito ang pag-ulit ng atake o pagkamatay ng kalamnan ng puso.

Ang pangunahing bisang di-mainam ng aspirin ay ulsera gastrika (sa bituka), pagdudugo ng tiyan at pamimingi (tinnitus) lalo kung mataas ang doses na ginamit.  Sa mga bata, hindi na ginagamit ang aspirin upang ampatin ang mga sintomas ng trangkaso, bulutong-tubig, at iba pang sakit dulot ng mga virus baka humantong ito sa sindroma ni Reye.

Ang aspirin ang unang natuklasang kasapi ng uri ng gamot na kilala bilang nonsteroidal anti-inflammatory drugs (NSAIDs), (mga gamot antiimflamatoriong di-esteroidal) na hindi lahat ay mga salicilatos, gayunman magkakahawig ang epekto at marami rito ay umaampat sa ensimang cyclooxygenase (ciclooxigenasa) bilang aksiyong mekanismo nito.  Isa sa pinakagamiting gamot sa mundo ang aspirin na tinatayang 40,000 tonelada ang nakukunsumo nito bawat taon.  Sa mga bansang ang aspirin ay markang registrada ng Bayer, ang karaniwang tawag  (generic term) nito ay acetylsalicylic acid (ASA).

Kategorya:Gamot
Kategorya:Mga kompuwestong kimikal
Timog Yemen

Ang **Popular na Demokratikong Republika ng Yemen** — tinatawag din na **Demokratikong Yemen**, **Timog Yemen** o **Yemen (Aden)** — ay isang sosyalistikang republika sa kasalukuyang timog at silangang Lalawigan ng Yemen. Ito ay pinag-isa kasama ng Republikang Arabo ng Yemen na mas karaniwang kilala bilang ang Hilagang Yemen noong Mayo 22, 1990 para mabuo ang kasalukuyang Republika ng Yemen.
Kataas-taasang Komisyonado sa Pilipinas

Ang **Kataas-taasang Komisyonado sa Pilipinas** (Ingles: *High Commissioner to the Philippines*) ay ang titulo ng personal na kinatawan ng Pangulo ng Estados Unidos sa dating Komonwelt ng Pilipinas mula 1935 hanggang 1946.  Inilikha ang posisyon sa bisa ng Batas Tydings-McDuffie na ipinasa noong 1934 bilang transisyon ng Pilipinas mula sa pamumuno ng mga Amerikano tungo sa buong kalayaan ng kapuluan na itinakda para sa 4 Hulyo 1946.  Ipinalit nito ang dating posisyon ng Gobernador-Heneral ng Pilipinas, na may kapangyarihang tagapagpaganap; ang kapangyarihang ito ay ibinigay sa inihalal na Pangulo ng Pilipinas alinsunod sa Saligang Batas ng 1935.  Karaniwa'y seremonyal lamang ang posisyon ng Kataas-taasang Komisyonado.

Tatlong tao lamang ang naghawak ng posisyon bilang Kataas-taasang Komisyonado sa buong kurso ng Komonwelt ng Pilipinas.

*1935-1937: Frank Murphy
*1937-1939, 1945-1946: Paul V. McNutt
*1939-1942: Francis B. Sayre

Dating nanungkulan si Murphy bilang Gobernador-Heneral, habang pinutol naman ang taning ni Sayre noong panahon ng Ikalawang Digmaang Pandaigdig at ang pagsakop ng mga Hapones sa Pilipinas, at pagkatapos ipinagwalang-bisa ito.  Noong naging malaya na ang Pilipinas noong 1946, nanungkulan naman si McNutt bilang kauna-unahang embahador ng Estados Unidos sa malayang Pilipinas.

Ang dating tanggapan ng Kataas-taasang Komisyonado sa Pilipinas ay naglilingkod ngayon bilang embahada ng Estados Unidos sa bansa.

Kaurian:Kasaysayan ng Pilipinas
Instant noodles

Ang **instant noodles**, , ay tuyo o naka-luto na noodles o pansit, at madalas na nabili sa isang pakete na kasamang panimpla. Ang tuyong pansit na ito ay karaniwang kinakain pagkatapos nang ito ay naluto o nababad sa kumukulong tubig para sa mga 2-5 minuto. Ang instant noodles o Ramyun ay unang naimbento ng Momofuku Ando ng Nissin Foods ng Hapon.

## Kasaysayan 
Mababakas ang kasaysayan ng pansit sa Tsina sa maraming mga dantaon, at may ebidensya na ang isang pansit na pinakuluan at pagtapos piniprito at hinahain sa isang sabaw, tulad ng pansit na Yi, na mababakas sa sinaunang Tsina. Sang-ayon sa alamat, noong panahon ng dinastiyang Qing, nilagay ng isang punong tagapagluto ang luto nang pansit na gawa sa itlog sa tubig na para pakuluin. Para maligtas sila, hinango niya ang pansit at piniprito sa mainit na mantika at hinahain bilang isang sabaw. Unang pumasok sa merkado ang mga ito noong Agosto 25, 1958 ng kompanya ni Ando, ang Nissin, sa ilalim ng tatak na Chikin Ramen.

## Kalusugan at nutrisyon 
Kadalasang pinupuna ang instant noodles bilang masama sa kalusugan at inuuri bilang tsitsirya. Ang isang hain ng instant noodles ay mataas sa karbohidrata, asin, at taba, subalit mababa sa protina, *fiber* o pibra, bitamina, at esensyal na mga mineral.

## Pagkonsumo 
Popular na pagkain ang instant noodles sa maraming bahagi sa mundoo, at sumasailalim sa mga pagbabago ng lasa upang umakma sa panlasang lokall. Noong 2018, inulat ng World Instant Noodles Association na 103.620 bilyong pakete ng instant noodle ang kinunsumo sa buong mundo. Nagkonsumo ang Tsina (at Hong Kong) ng 40.250 bilyong pakete, habang nagkonsumo ang Indonesia ng 12.540 bilyon. Pinakamataas ang TImog Korea sa mundo sa bawat kapitang pagkonsumo, sa 75 pakete. Sinundan ito ng Biyetnam sa 54 pakete, at Nepal sa 53.

## Mga sanggunian
## Mga panlabas na link
* Instant Noodle Review
* Instant Ramen Home Page  (ng Japan Convenience Foods Industry Association)
*  Ramenlicious  recipes
*  The Official Ramen Homepage 
*  World Instant Noodles Association 
*  The Momofuku Andō Instant Ramen Museum , ng Nissin Food Products

Kategorya:Luglog

Kategorya:Lutuing Tsino
Kategorya:Pinatuyong pagkain
Hilagang Tsipre

Ang **Hilagang Tsipre** () pormal na ipinangalan bilang ang **Republikang Turko ng Hilagang Tsipre** (**TRNC**) (, *KKTC*)  ay isang estadong *de facto* na matatagpuan sa hilagang bahagi ng pulo ng Tsipre. Matagalang mga alitan sa pagitan ng mga Griyego at Cypriotang Turko — na nagsimulang lumaki nang nagkaroong ng isang kudeta na nagtatangkang isanib ang pulo sa Gresya at isang hukbong pangingialam ng Turkiya ang iginanti — ay nagbunga ng paghahati ng pulo paglilipat-lipat ng bahay ng mga naninirahan at kasunod ng isang pansariling pagtatatag ng kalayaan ng hilagang bahagi noong 1983. Ang Hilagang Tsipre ay nakatatanggap ng diplomatikong pagtanggap mula sa Turkiya lamang na umaaasa rito para sa mga tulont pang-ekonomiko, pampolitika at panghukbo o pangdigma. Ang ibang bahagi ng pandaigdigang pamayanan kasama na ang Mga Nagkakaisang Bansa at Samahang Europeo ay tanggap ang kalayaang *de jure* ng Republika ng Tsipre sa buong pulo.

May mga pagtatangkang makakuha ng sagot sa alitan ngunit sa ngayon, walang pagtatangka ang naging matagumpay. Noong 2004 isang ikalimang pagbabago ng Panukalang Annan ng Mga Nagkakaisang Bansa ang tinanggap ng karamihan ng mga Cypriotang Turko ang tumanggap sa reperendum ngunit tinanggihan ng karamihan ng mga Cypriotang Griyego. Ang Hukbo ng Turkiya ay nananatili na nagpapagana ng isang malaking hukbo sa Hilagang Tsipre at ang pagpapagana ay itinataguyod at sinasang-ayunan ng lokal na pamahalaan na *de facto* lamang ngunit ang Republika ng Tsipre at ang pandaigdigang pamayanan ay tinitingnan ito bilang isang hukbong mananako na ilegal at ang pagpapagana nito ay hindi tinanggap sa mga pagsasa-ayos ng Kapulungang Panseguridad ng Mga Nagkakaisang Bansa.

Ang mga hangganag ng Hilagang Tsipre ay mula sa dulo ng Tangway ng Karpass (Kabo Apostolos Andreas) sa hilagang-silangan, pakanluran sa Look ng Morphou at Kabo Kormakitis (ang exclave ng Kokkina/Erenköy  ay ang pinakakanlurang bahagi ng lugar) at patimog papunta sa pamayanan ng Louroujina/Akıncılar. Isang lugar pampahina ng lakas na nasa ilalim ng Mga Nagkakaisang Bansa o *buffer zone* ay nasa kahabaan ng Hilagang Tsipre at ang natitirang bahagi ng mga pulo at hinahati ang Nicosia, ang pinakamataong lungsod sa pulo at ang kabisera ng magkabilang mga estado.

## Mga sanggunian
Kategorya:Tsipre
Histamina

Ang **histamina** (Ingles: *histamine*) ay isang uri ng kemikal na natatagpuan sa mga lamuymoy ng mga halaman at mga hayop.  Nakapagdurulot ito ng pagkabanat ng pinakamaliit na mga sisidlan ng dugo.  Nakapagpapasigla rin ito ng paggawa ng mga katas sa tiyan.  Iniuugnay sa paglabas ng histamina mula sa mga selula ang pagkakaroon ng mga tugong pang-alerhiya.  Tinatawag na mga anti-histamina ang mga gamot na lumalaban sa mga epekto ng paglabas ng histamina. Karamihan sa histamine sa katawan ay nalilikha sa mga granule sa mga mast cell at sa mga white blood cell (leukocytes) na tinatawag na basophils. Ang mga mast cell ay lalong marami sa mga lugar na maaaring magkaroon ng pinsala – ang ilong, bibig, at paa, mga panloob na bahagi ng katawan, at mga daluyan ng dugo.

## Mga sanggunian
Kategorya:Sistemang imyuno
Kategorya:Mga kompuwestong kimikal
Halusinasyon

Ang **halusinasyon**, **guniguni**, **bungang-tulog**, o **paglilibat** ay ang pagka nakakakita o nakakarinig ng mga bagay na wala namang batayan sa labas ng isipan para sa ganitong mga persepsiyon.  Karaniwang nagbubuhat ang pagkakaroon ng mga halusinasyon mula sa mga kapinsalaan o kapansanan sa sistemang nerbiyos.

## Tingnan din 
* Imahinasyon
* Kahibangan
* Deliryo
* Delusyon
* Ilusyon
* Akala

## Mga sanggunian 
Kaurian:Pagkabaliw
Limbon

Ang **limbon**, **nimbo**, **limbo**, o **palaba** (Ingles: *halo*, *nimbus*, *aureole*, *glory*, o *gloriole*) ay isang uri ng bilog na sinag ng liwanag, ngunit minsang nakabalantok o nakaarkong malalapad na mga guhit o mga tuldok ng liwanag.  Maaaring makita ang mga limbon sa paligid ng araw o buwan.  Nagaganap ito kapag dumaraan ang liwanag na nagmumula sa araw o buwan sa isang rehiyon ng atmosperong naglalaman ng mga partikulo ng yelo.  Ginagamit din ang limbon bilang katawagan para sa ginintuang mga disko na pumapaligid sa mga kumakatawan o representasyon ng ulo ni Hesukristo o ng mga santo at iba pang mga taong banal.

## Mga sanggunian
Kategorya:Ikonograpiya
Himpapawid

thumb|upright=1.25|Ang manipis na atmospera ng Marso|alt=
thumb|upright|Ang mga patong ng atmospera ng Daigdig
Ang **atmospero**, **atmospera**, o **panganorin** ay ang "kapisanan ng mga hangin at ng sari-saring mga singaw ng panahon na nakaliligid sa sangdaigdig hanggang sa sanggayong lawak".  Tinatawag din itong **himpapawid**, **agay-ay**, **alangaang**, o **kahanginan** dahil ito ang hangin na bumabalot sa daigdig.  Nagmula ang salitang *atmospera* sa wikang Griyego na binubuo ng mga salitang ἀτμός - *atmos*, "singaw" at σφαῖρα - *sphaira*, "bilog" o "timbulog").  Isang sapin ng mga gas o mga singaw (mga hangin) ang atmospera na maaaring pumaligid sa isang katawang materyal na may sapat na masa sa pamamagitan ng grabidad ng katawang iyon, at napapanatili sa loob ng matagal na panahon kapag mataas ang grabidad at mababa ang temperatura ng atmospera.  May ilang mga planeta ang pangunahing naglalaman lamang ng sari-saring mga gas o singaw, subalit tanging ang kanilang panlabas na sapin o patong (balot) lamang ang tinatawag na atmospera nila (tingnan ang mga higanteng gas).

Nilalarawan ng katagang atmosperang istelar o atmosperang pambituin ang panlabas na rehiyon ng isang bituin, at karaniwang nagsasama ng bahaging nagsisimula sa malabo o malamlam na potospero papalabas.  Maaaring bumuo ng mga molekulang kumpuwesto ang mga bituing may mababang temperatura sa kanilang panlabas na atmospera.  Ang atmospera ng daigdig ay naglalaman ng oksihenong ginagamit ng karamihan sa mga organismo para sa respirasyon o paghinga, at ng karbong dioksidong ginagamit naman ng mga halaman, mga lumot, at mga siyanobakterya para sa potosintesis.  Pinupruteksyunan din ng atmospera ng daigdig ang mga organismong may buhay mula sa mga kapinsalaang henetikong dulot ng radyasong ultrabiyoleta mula sa sinag ng araw.  Ang pangkasalukuyang komposisyon ng atmospera ng daigdig ay isang produkto ng bilyun-bilyong mga taong pagbabagong biyokimikal ng paleoatmospera ng mga organismong nabubuhay.

## Mga sanggunian
Kategorya:Agham pamplaneta
Harem

(litograpiya noong 1848 ni James Rattray) na pinapakita ang paglalantad sa mga lugar na zenana]]
Ang **harem** ( *ḥarīm*, "isang sagradong hindi mababagabag na lugar; babaeng kaanib ng mag-anak"), ay tumutukoy sa mga domestikong espasyo na nakalaan para sa mga kababaihan ng isang bahay ng isang mag-anak na Muslim. Nagmula ang *harem* sa salitang Arabeng *harim* na may ibig sabihing "bawal" o "ipinagbabawal". Maaari ring tumukoy ang *harem* sa mismong mga babaeng nakatira sa isang tahanang Muslim o silid ng mga babae. Tradisyunal na inuunawa ang pribadong espasyo na ito bilang pagsasakatuparan ng mga layunin ng pagpapanatili ng kapakumbabaan, pribilehiyo, at protesksyon ng kababaihan. Maaring tumira sa isang harem ang asawang babae ng isang lalaki — o mga asawa at kerida, tulad ng mga makaharing harem ng nakaraan — ang kanilang anak na lalaki na hindi pa nagbibinata, mga anak na babaeng na di pa kasal, mga babaeng kasambahay, at ibang mga babaeng kamag-anak na di kasal. Noong unang panahon, binabantayan ng mga bating o *eunuch* na pinapayagan sa loob.

Sa tradisyunal na arkitekturang pantirahang Persiyano, ang mga silid ng mga babae ay kilala sa tawag na *andaruni*, at sa subkontinente Indiyano bilang *zenana*.

## Mga sanggunian
Kategorya:Kulturang Arabe
Kategorya:Kulturang Islamiko
Krimen

at Paghihiganting Banal habang tinutugis si Krimen  isang larawang ipininta ni Pierre-Paul Prud'hon noong 1808.]]

Ang **krimen**, **kabuhungan** o **sala** ay isang gawaing mapaparusahan ng batas o itinuturing na masamang gawain.  Isa itong paglabag sa pangkaraniwang batas o batas publiko  (halimbawa na ang itinatadhana ng Kodigo Penal o Binagong Kodigo Penal o sistemang legal).  Maaari rin itong isang pagtrato o kalagayang hindi makatarungan o hindi makabatas.  Mabibigyang kahulugan din ito bilang isang maling gawaing itinuturing ng isang estado o ng Kongreso bilang isang pelonya (*felony* sa Ingles)) na ang parusa ay maaaring multa o pagkakakulong sa lokal na kulungan.

## Tingnan din
*Batas
*Kasalanan
*Himagsikan

## Mga sanggunian
Kategorya:Kriminolohiya
Kategorya:Krimen
Kategorya:Moralidad
Samgyeopsal

Ang ***samgyeopsal*** (; ) o ***samgyeopsal-gui*** ( ) ay isang uri ng *gui* (inihaw na ulam) sa lutuing Koreano.

## Etimolohiya 
Kapag direktang isinalin mula sa Koreano, "tatlong-suson na laman", na tumutukoy sa mga guhit-guhit ng karne at taba sa liyempo na nagmumukhang tatlong suson kapag hiniwa.

Ito ang bahagi ng tiyan sa ilalim ng lomo mula sa ika-5 o ika-6 na tadyang hanggang sa likurang hita. Sa Korea, madalas na tumutukoy ang salitang *samgyeop-sal* na nangangahulugang "liyempo" sa *samgyeop-sal-gui* (inihaw na liyempo), sa parehong paraan na madalas na tumutukoy ang salitang *galbi* na nangangahulugang "mga tadyang", sa *galbi-gui* (inihaw na tagiliran ng baka). Tumutukoy ang *gui* sa mga nilitson, inihurno, o inihaw na ulam. 

Mayroon ding *ogyeopsal* (), kung saan "lima" ang kahulugan ng *o* at "suson" ang kahulugan ng *gyeop*. Sa *ogyeop-sal*, kasama ang balat ng liyempo, hindi katulad sa *samgyeop-sal* kung saan nakatanggal ang balat.

## Kasaysayan 
Ang unang pagbanggit sa ulam na ito ay sa isang artikulo sa *Donga-ilbo* na inilathala noong Nobyembre 3, 1984 na pinamagatang *How to Distinguish Between Good and Bad Meat* ("Paano Matutukoy Ang Mabuti sa Masamang Karne"), kung saan tinatawag na "segyeopsal (세겹살)" sa halip na samgyeopsal ang ulam. Nakapasok lang ang salitang samgyeopsal sa *Standard Korean Language Dictionary* pagkatapos ng 1994.

Hanggang d. 1980, pinakagustong karne ng mga Koreano ang baka, ngunit hinikayat ang karne ng baboy at manok sa antas ng pambansang patakaran bilang magandang alternatibo dahil ginamit ang karamihan ng baka sa agrikultura kaya nagkulang ang suplay ng baka.

Noong patapos ng d. 1980 hanggang d. 1990, pumatok ang ulam kasama ng *jokbal* at *sundae*, dahil pumasok ang Samsung at Lotte sa industriya ng pagproseso ng karne. Mula noong 2005, ang kultura ng *samgyeopsal* ay naiimpluwensiyahan ng kultura ng Pulo ng Jeju sa dalawang paraan: sa paghahain ng mas malalaking porsiyon ng karne, isang geun (isang tradisyonal na Koreanong yunit na katumbas ng 600 g) sa halip na 100 gramo, at sa pagsikat ng karne ng itim na baboy ng Jeju. minsan may balat pa rin at minsan nakaiskor nang dayagonal, Karaniwan, ang mga kumakain mismo ang nag-iihaw ng karne. Ibinabaliktad at ginugupit nila ang karne gamit ang mga panipit at gunting, at kumakain sila mula sa ihawan. Kadalasang iniihaw rin ang mga hiniwang bawang, sibuyas, berdeng sili, kabute, at kimchi, at naluluto sila sa mantikang tumutulo mula sa liyempo. Maaaring ihawin ang bawang, sibuyas, at kimchi kasabay ng karne o kainin nang hilaw kasabay ng lutong karne. Iniihaw rin ang mga kabute tulad ng *button mushroom* at *oyster mushroom* kasabay ng karne.

## Pagkonsumo 
Inilalagay ang inihaw na karne at *ssamjang* sa sariwa o inatsarang dahon na gulay, at ibinabalot para mabuo ang *ssam* na kinakain sa isang subo. Sikat din ang pagpares ng *somaek*, isang simpleng kaktel na nabubuo sa paglaglag ng isang tagay ng soju sa isang baso ng bir, sa *samgyeopsal*.

## Mga sanggunian 
Kategorya:Lutuing Koreano
Time

Ang ***Time*** o **TIME** (daglat ng *The International Magazine of Events*) ay isang pambalitaang magasin sa Estados Unidos na inilalathala nang lingguhan sa Lungsod ng New York. Itinatag noong 1923 at ilang dekadang pinamahalaan ni Henry Luce na nakapagtatag ng maraming pang matagumpay na magasin. Ang edisyon nito sa Europa na *Time Europe*, dating tinawag na *Time Atlantic* ay nilalathala sa London at sumasaklaw rin sa Gitnang Silangan, Aprika at hanggang 2003 pati Amerikang Latin. Ang edisyon naman ng Time sa Asya na *Time Asia* ay nakahimpil Hong Kong. Ang edisyon nito sa Timog Pasipiko na saklaw ang Australia, New Zealand, at mga kapuluan sa Pasipiko, ay nakabase sa Sydney, Australia. Noong Disyembre 2008, ihininto ng *Time* ang paglathala ng edisyon nitong pang-Canada.

Ang *Time* ay ang lingguhang pambalitaang magasin na may pinakamalawak na sirkulasyon sa buong mundo at may mambabasang aabot ng 25 milyon, kung saan 20 milyon dito ay nasa Estados Unidos. 

Si Richard Stengel ay ang namamahalang patnugot ng magasin mula Mayo 2006 hanggang Oktubre 2013, bago siya pumasok sa U.S. State Department. Humalili naman si Nancy Gibbs kay Stengel bilang namamahalang patnugot noong Oktubre 2013.

 Joseph G. Cannon.]]

## Tignan din 
* Time Person of the Year

## Sanggunian 
Kategorya:Magasing lingguhan
Kategorya:Magasing Ingles
Gansang-ratiles

Ang **agraso**, **uba-krispa**, **grosela**, o **grosela espinosa** (*grosella espinosa europea*, *grosella espinosa*, *Ribes uva-crispa*, kasingkahulugan ang *R. grossularia*, Ingles: *gooseberry*, literal na **gansang-ratiles** o **bering-gansa**) ay isang palumpong na may matitinik na mga tangkay at maliliit na mga bulaklak. Natatagpuan ang mga ito sa malalamig at banayad na mga rehiyon ng mundo. Ginagamit na pagkain ang mga ratiles o beri nitong maraming mga buto. Wala itong kaugnayan sa kaktus na "gansang-ratiles ng Barbados" (kilala sa Ingles bilang *Barbados gooseberry*).

## Tingnan din 
*Bungang kiwi

## Mga sanggunian 
Kategorya:Ribes
Gordianong Buhol

Ang **Gordianong Buhol** ay isang uri ng buhol, pagtali, o talibugso na nabanggit sa Griyegong alamat at mitolohiya. Ayon sa alamat, isa itong kumplikadong buhol ng talukap o balat ng puno na ginawa ni Gordius (kilala rin bilang Gordias), isang taong-bukid. Inilagay niya ang buhol sa kanyang bagon (karo o karwahe) upang sagisagin ang kanyang pagtalikod sa dati niyang buhay nang maging hari siya ng Prigia (kilala rin bilang Phrygia). May kaugnayan ito kay Alejandrong Dakila, sapagkat mayroong isang orakulo nagpahayag na kung sinuman ang makapagkakalas ng buho na ito ay siyang magiging mananakop ng Asya. Si Alejandrong Dakila ang pumutol ng buhol at naging katuparan ng hula. Sa pangkasalukuyang paggamit ng parirala, tumutukoy ang Gordianong Buhol ("ang pagputol sa Gordianong Buhol") sa anumang mahirap na suliranin o gawain.

## Mga sanggunian 
Kategorya:Mitolohiyang Griyego
Harem (paglilinaw)

Ang harem ay maaaring magkaroon ng ilang ibig-sabihin:

* Harem, ang *ḥarîm* حريم (cf. *ḥaram*) ay bahagi ng kabahayan na ipinagbabawal sa mga kasamabahay na lalaki
*Harem (uri), isang kaurian ng anime

*Harim, (tinatawag din na Harem o Arem), Isa sa mga kaama-amahan ng mga Hudyo sa pag-alis mula sa Babylonasa Biblikong Aklat ni Nehemias (7:35)
Veneto

[link=//upload.wikimedia.org/wikipedia/commons/thumb/1/17/Panorama_of_Canal_Grande_and_Ponte_di_Rialto%2C_Venice_-_September_2017.jpg/220px-Panorama_of_Canal_Grande_and_Ponte_di_Rialto%2C_Venice_-_September_2017.jpg|thumb| [Venecia, ang pangunahing destinasyon ng mga turista at ang kabisera ng Veneto]]
[link=//upload.wikimedia.org/wikipedia/commons/thumb/6/66/Lago_di_Alleghe%2C_Belluno%2C_Italy.jpg/220px-Lago_di_Alleghe%2C_Belluno%2C_Italy.jpg|right|thumb| Lawa [Alleghe malapit sa Belluno]]
[link=//upload.wikimedia.org/wikipedia/commons/thumb/3/36/Faloria_Cortina_d%27Ampezzo_10.jpg/220px-Faloria_Cortina_d%27Ampezzo_10.jpg|right|thumb| [Cortina d'Ampezzo]]
[link=//upload.wikimedia.org/wikipedia/commons/thumb/3/32/Fiume_Piave_018.jpg/220px-Fiume_Piave_018.jpg|right|thumb| Ang [Piave (ilog)|Ilog Piave]]
[link=//upload.wikimedia.org/wikipedia/commons/thumb/8/83/Venice%2C_Laguna03.JPG/220px-Venice%2C_Laguna03.JPG|right|thumb| Ang [Laguna ng Venecia sa paglubog ng araw]]
Ang **Veneto** (, ;   [ˈvɛneto]) o **Venetia**

## Mga sanggunian 
### Mga pagsipi 
## Mga panlabas na link 
* 
* Map of Veneto
* Venice and Veneto in the Words of Great North American Travelers

Kategorya:Pages using infobox settlement with bad settlement type
Kategorya:Mga rehiyon ng Italya
Kategorya:Veneto
Camponogara

Ang **Camponogara** () ay isang bayan sa Kalakhang Lungsod ng Venecia, Veneto, Italya. Nasa kanluran ito ng SP13, hindi kalayuan sa kalapit na ilog ng Brenta. Ang ekonomiya ay batay sa paggawa ng alak, kabilang ang Cabernet at Merlot, at paggawa ng mga sapatos at produktong katad.

Ang Camponogara ay nahahati sa iba't ibang *frazioni*: Premaore, Camponogara, Calcroci, at Campoverardo.

## Heograpiyang pisikal 
### Teritoryo 
Mula noong sinaunang panahon, kinailangan ng Camponogara na makayanan ang patuloy na pagbaha ng kalapit na Brenta, na inilihis din malapit sa gitna ng mga idrolikong interbensiyon na isinagawa ng Republika ng Venicia.

Ang kadahilanan ng urbanisasyon ay idinagdag kamakailan sa natural at historikong mga suliranin: sa nakalipas na sampung taon nakita ng bansa ang pagdami ng populasyon nito ng humigit-kumulang 20% ​​dahil din sa pagtatayo ng buong kapitbahayan sa mga dating agrikultural na lugar. Ang mga bagong subdibisyon ay walang mga sistema para sa modernisasyon ng idroheolohikong sistema ng bayan at madalas na nagiging sanhi ng pagbaha, lalo na sa Calcroci at Arzerini. Ang huling mga naturang pangyayari ay pangyayari noong 2007 at 2008.

## Mga sanggunian 
## Mga panlabas na link 
 Università Popolare di Camponogara 

 Istituto Comprensivo "Antonio Gramsci" Camponogara
Caorle

Ang **Caorle** (Bigkas sa Italyano: [ˈKaːorle]; ) ay isang bayan sa baybayin sa Kalakhang Lungsod ng Venecia, Veneto, hilagang Italya, na matatagpuan sa pagitan ng mga estero ng mga ilog Livenza at Lemene. Matatagpuan ito sa Dagat Adriatico pagitan ng dalawang iba pang bayang pangturista, ang Eraclea at Bibione.

Ang Caorle ay nagrerehistro ng humigit-kumulang 4.4 milyong opisyal na bisita bawat taon, ang mga numero na naglalagay nito sa ikasiyam na lugar sa pangkalahatan sa Italya sa mga destinasyon ng mga turista.

## Mga kilalang mamamayan 
Kamakailan lamang, ang lungsod ng Caorle ay nagbigay ng karangalan ng pagkamamamayan kay Rigoberta Menchú Tum (Gantimpalang Nobel na Pangkapayapaan) at kay Kardinal Angelo Scola, Patriyarka ng Venecia.

## Mga sanggunian 
## Mga panlabas na link 
* Mga live na webcam sa lumang bayan at sa kanluran at silangang mga beach na may istasyon ng meteo
Bubalus bubalis

Ang ***Bubalus bubalis*** (karaniwang pangalan sa ), ay isang malaking wangis-baka na hayop na ginagamit sa agrikultura sa Timog Asya, Timog Amerika, Timog Europa, Hilagang Aprika at iba pang bahagi ng mundo. Ang kalabaw (*Bubalus bubalis carabanesis*) ay isang subspecies nito.

Kategorya:Pilipinas
Kategorya:Wangis-Baka
Kategorya:Hayop ng Pilipinas
Kategorya:Bovinae
Kategorya:Mga domestikadong hayop
Cavarzere

Ang **Cavarzere** (Bigkas sa Italyano: [kaˈvardzere]; ) ay isang *komuna* (munisipalidad) sa Kalakhang Lungsod ng Venecia sa Italyanong rehiyon ng Veneto, matatagpuan mga  timog-kanluran ng Venecia.

Ang mga karatig-bayan ng Cavarzere ay: Adria, Agna, Anguillara Veneta, Chioggia, Cona, Loreo, Pettorazza Grimani, at San Martino di Venezze.

Ang Cavarzere ay matatagpuan sa isang kapatagan na tinawid ng Adige at maraming kanal.

## Heograpiyang pisikal 
left|thumb| Tanaw sa himpapawid ng tinitirhang sentro na may malaking berdeng lugar ng Le Marice SPA, sa kaliwa.Ang teritoryo ng munisipyo ay bahagi ng kapatagang Veneciano at samakatuwid ay ganap na patag. Gayunpaman, ang nakaraan bilang isang latiang pook ay may mga bakas pa rin: malaking bahagi ng munisipal na lugar sa katunayan ay nasa ibaba ng antas ng dagat. Upang tiyak na maalis ang mga latian mula sa Cavarzere, maraming mga kanal na kama ang itinayo at naitama, pati na rin ang pilapil ng Adige ay pinalakas.

## Mga ugnayang pandaigdig 
Ang Cavarzere ay kakambal sa:

*  Cassino, Italya, simula 1998
*  Cugnaux, Pransiya, simula 2001
*  Settimo Torinese, Italya, simula 2000
*  Valinhos, Brazil, simula 2010

## Mga sanggunian 
## Mga panlabas na link 
* Opisyal na website
Ceggia

Ang **Ceggia** ay isang bayan at *comune* (komuna o munisipalidad) sa Kalakhang Lungsod ng Venecia, sa Veneto, hilagang Italya, na kilala sa karnabal. Tinawid ito ng pamprobinsiyang lansangan ng SP58 at pang-estadong lansangan ng SS14.

## Mga monumento at tanawin 
### Pook arkeolohiko 
* Romanong tulay. Ito ay matatagpuan sa kahabaan ng ruta ng Via Annia at tumawid sa Canalat-Piavon, isang paikot-ikot na batis na itinuwid noong unang kalahati ng ika-19 na siglo.

## Lipunan 
### Mga etnisidad at dayuhang minorya 
Noong 31 Disyembre 2018, mayroong 610 dayuhan na naninirahan sa munisipyo, o 9.98% ng populasyon. Ang mga pinakamalaking grupo ay mula sa mga sumusunod:

* Albania: 133
* Romania: 102
* Morocco: 60
* Nigeria: 45
* Ukranya: 43
* Moldova: 36
* Hilagang Macedonia: 25

## Mga sanggunian
Campolongo Maggiore

Ang **Campolongo Maggiore** ay isang bayan at *comune* (komuna o munisipalidad) sa Kalakhang Lungsod ng Venecia, rehiyon ng Veneto, hilahang Italya. Ito ay nasa hilagang-silangan ng SS516.

Isinasaalang-alang lamang ang lungsod ng Campolongo Maggiore, ang huli ay nahahati sa dalawang nuclei: Campolongo Maggiore at Campolongo Maggiore Chiesa. Ito ay kilala sa buong Italya bilang pangunahing muog ng Venetianong mafia, ang Mala del Brenta.

## Pisikal na heograpiya 
Ang munisipalidad ay matatagpuan sa timog ng Riviera del Brenta, sa hangganan sa Saccisica, kung saan ito ay makasaysayang bahagi nito. Ang munisipal na lugar ay tinatawid ng Cunetta Brenta, ang kasalukuyang pangunahing sangay ng ilog Brenta, na dumadaloy sa pagitan ng kabesera at ng pangunahing frazione ng Bojon.

## Mga monumento at tanawin 
* Simbahan ng mga San Felix at Fortunato
* Simbahan ng San Lorenzo, Liettoli
* Simbahan ng San Nicola de Bojon
* Simbahan ng Santa Maria Assunta

## Pinagmulan 
* (Mapa ng Google)

## Mga sanggunian
Cinto Caomaggiore

Ang **Cinto Caomaggiore** ay isang bayan at *komuna* sa Kalakhang Lungsod ng Venecia, Veneto, Italya. Dumadaan dito ang SS251.

## Pisikal na heograpiya 
Ang munisipal na lugar ay matatagpuan sa kapatagan ng Friuli-Veneto, sa bisagra na nag-uugnay sa mataas na kapatagan ng Pordenone at sa mababang kapatagan ng Portogruaro. Ang lupa ay karaniwang patag, ito ay may posibilidad na lumubog sa gitna ng bayan at sa kahabaan ng mga daluyan ng tubig.

Ang munisipalidad ay tinatawid ng mga ilog ng Caomaggiore at Reghena, kung saan ang Caomaggiore mismo ay isang tributaryo, at sa pamamagitan ng maraming mga kanal, kabilang ang mga pinakamahalaga: ang Melon, ang Suiedo, ang Lison, ang Trator, at ang San Piero (lumang daanan ng ilog ng Reghena, ang pangalan mula sa isang maliit na simbahan na nasa hangganan nito). Ang ilalim ng lupa ay tinatawid ng isang sangay ng Tagliamento na nagpapadaloy sa iba't ibang bukal na nakakaapekto sa bayan, at sa partikular na "mga Lawa ng Cinto", ang mga dating hukay ng graba na ngayon ay binaha, ang mga artipisyal na lawa na ito ay mayaman sa akwatikong fauna at isang pahingahan ng maraming ibon.

## Mga sanggunian 
## Mga panlabas na link 
* (Mapa ng Google)

fractions
fiscal_code
Cona, Veneto

Ang **Cona** ay isang bayan at *comune* (komuna o munisipalidad) sa Kalakhang Lungsod ng Venecia, rehiyon ng Veneto, hilagang Italya. Nasa kanluran ito ng SR516.

## Simbolo 
Ang eskudo de armas at ang watawat ng munisipalidad ng Cona ay ipinagkaloob sa pamamagitan ng atas ng Pangulo ng Republika ng Hulyo 10, 2000.

## Mga pangunahing tanawin 
### Simbahang Parokya ng Cona 
Ang simbahang parokya ng Cona parish ay itinayong muli noong 1909 batay sa nauna, na itinayo noong ika-15 siglo.

### Simbahang Parokya ng Foresto 
Ang maliit na simbahan ng parokya ng Foresto, na itinayo noong 1662, kasama ang magandang kampanilya, ay kumakatawan sa isang kapansin-pansing halimbawa ng isang rural na relihiyosong gusali. Ang isang masusing pagpapanumbalik ay isinagawa noong 2009 at ang simbahan ay muling binuksan noong Setyembre ng parehong taon.

### Simbahang Parokya ng Cantarana 
Ang Simbahan ng Cantarana ay itinayo noong 1705 at naging simbahan ng parokya noong 1718. Ang kampana ay itinayo noong simula ng ika-20 siglo.

## Mga sanggunian 
* (Mapa ng Google)
Concordia Sagittaria

Ang **Concordia Sagittaria** ay isang bayan at *komuna* sa Kalakhang Lungsod ng Venecia, Veneto, Italya.

Para sa Simbahang Katolika, pinananatili ng Concordia ang makasaysayang dignidad bilang luklukan ng isang katedral, kahit na ang tirahan ng obispo ng diyosesis ng Concordia-Pordenone ay nasa Pordenone.

## Mga pangunahing tanawin 
* *Trichora Martyrium* (350 AD)
* Mga labi ng Romanong tulay (Unang siglo AD)
* Palasyo ng Obispo (ika-15 siglo)
* Baptisterya (ika-11 siglo)
* Katedral ng San Esteban (1466)

## Mga pangyayari 
* Pebrero 17: Pista ng mga mga Martir ng Concordia;
* Agosto 3: Kapistahan ng pagkatuklas ng mga labi ni San Esteban ang unang martir; Ang mga pagdiriwang ng relihiyon ay sinamahan ng tradisyonal na "fiera di santo Stefano".

## Mga sanggunian
Annone Veneto

Ang **Annone Veneto** ay isang bayan sa Kalakhang Lungsod ng Venecia, Veneto, hilagang Italya, na matatagpuan malapit sa ilog ng Livenza. Ang kasadang pamprobinsiya ng SP61 ay dumadaan sa bayan.

## Pisikal na heograpiya 
Ang Annone Veneto ay tumataas sa ibabang kapatagan ng Veneto-Friuli, na matatagpuan malapit sa kaliwang pampang ng ilog ng Livenza at sa pagsasama-sama ng mga hangganan ng mga lalawigan ng Venecia, Treviso, at Pordenone. Sinasaklaw nito ang isang lugar na 25.69&nbsp;km², mula sa pinakamababang taas na 2 metro hanggang sa pinakamataas na 11 metro sa ibabaw ng antas ng dagat.

## Kasaysayan 
Ang pangalang "Annone" ay nagmula sa *ad nonum lapidem*, ang ikasiyam na batong miuya na matatagpuan sa sinaunang Via Postumia. Noong una, ang "Ad Nonum" ay isang hintuang himpilan para sa pagpapalit ng mga kabayo at mula at pagkatapos, ayon sa ilang mga sanggunian, ang lugar din ng mga bodega ng militar, mga deposito ng cereal at inasnan na karne.

## Mga sanggunian
Cavallino-Treporti

Ang **Cavallino-Treporti** ay isang bayan at komuna sa Kalakhang Lungsod ng Venecia, Veneto, hilagang Italya.

## Heograpiyang pisikal 
Ang komuna ay sumakop sa isang tangway (*litorale del Cavallino*) na naghihiwalay sa Lawa ng Venecia mula sa Dagat Adriatico. Ang ilog ng Sile bumubuo ng hilagang-silangan na hangganan kasama ang *comune* ng Jesolo. Ang *comune* ay binubuo ng maraming boro, kabilang ang Cavallino, Treporti, Punta Sabbioni, at iba pa.

Ang peninsula ay nahahati mula sa laguna sa pamamagitan ng kanal ng Pordelio na, patungo sa kanluran, ay nagsasanga sa dalawang iba pang mga kanal, ang Portosecco at ang Saccagnana; lahat ng tatlo ay nadadaanan. Ang Pordelio ay nagtatapos malapit sa Sile kung saan ito ay konektado ng kanal ng Casson; ang pagsasama ng huli sa ilog ay kinokontrol ng isang kandado.

## Kasaysayan 
Bago ang 1999, ang Cavallino-Treporti ay noon ay bahagi ng komuna ng Venecia. Noong 1998, ang mga residente nito ay bumoto na humiwalay rito, at ang hiwalay na komuna ay isinabatas sa sumunod na taon.

## Mga sanggunian 
## Mga panlabas na link 
* 
* Il Litorale on line - l'informazione di Cavallino-Treporti 
* Official website of Cavallino Treporti Municipality
* CavallinoTreporti.net 
* Parco turistico Cavallino Treporti
* Cavallino Treporti Forum
Campagna Lupia

Ang **Campagna Lupia** ay isang bayan sa Kalakhang Lungsod ng Venecia, Veneto, hilagang-silangan ng Italya.

Ito ay bahagi ng samahan ng mga komuna ng Riviera del Brenta.

## Pisikal na heograpiya 
### Teritoryo 
Ang teritoryo ng Campagna Lupia ay nahahati sa dalawang bahagi: ang kapatagan, sa kanluran, kung saan naroroon ang kabesera at iba't ibang mga nayon, at ang mga lambak, sa silangan, na sumasakop sa malaking bahagi ng teritoryo ng munisipalidad.

## Pinagmulan ng pangalan 
Bago ang R.D. na may petsang Hulyo 21, 1867 ito ay tinawag na Campagna. Ang toponimo ay malinaw na nagmula sa salitang kampanya. Ang detalye ng Lupia ay orihinal na isang pangalan na nangangahulugang isang mabuhangin at hindi nalilinang na lugar, mga patlang kung saan nagkakalat ang isang ilog; ang pangalang ito ay inaakalang konektado sa salitang Latin na alluvies (buo).

## Mga pinagkuhanan 
* (Mapa ng Google)

## Mga sanggunian
Dolo

Ang **Dolo** ay isang bayan at *komuna* sa Kalakhang Lungsod ng Venecia, Veneto, Italya. Ito ay konektado sa pamamagitan ng kalsada sa probinsiya ng SP26 at isa sa mga bayan ng Riviera del Brenta.

Ang pag-unlad ng bayan ng Dolo ay sanhi ng unti-unting pagbaba ng lakas sa dagat ng Venecia na makasaysayang nakatuon sa Dalmacia, Dagat Egeo, at Gitnang Silangan, nangyari kasabay ng pagbagsak ng Imperyong Bisantino, ng pagpapalawak ng Islam, at ang bagong pagbubukas ng mga ruta ng nabigasyon sa mga Amerika.

## Heograpiyang pisikal 
Ang teritoryo ng munisipalidad ay matatagpuan sa gitna ng Riviera del Brenta, na umaabot sa magkabilang pampang ng Naviglio. Sa gitna ng Dolo, nahahati ang Naviglio sa dalawa, na bumubuo sa tinatawag na mababang isla. Ang lugar ay tinatawid ng maraming iba pang mga daluyan ng tubig, maliliit na batis at mga drainage kanal tulad ng Seriola, Serraglio, Brentoncino at Tergolino.

## Mga sanggunian 
## Mga pinagkuhanan 
* (Mapa ng Google)
Heliosentrismo

thumb|250px|Ang heliosentrismo (pang-ibabang kahon) na inihahambing sa modelong heosentrismo (pang-itaas na kahon).

Ang **heliosentrismo**, kilala rin bilang **heliosentrisismo** o **teoriyang heliosentriko** ay isang teoriyang inilathala ni Copernicus noong 1543. Ayon sa pahayag ni Copernicus, ang araw, tinatawag na *helios* sa wikang Griyego, ay ang gitna ng sistemang solar at umiikot ang mga planeta sa palibot ng isang nakapirmeng araw.

Ang teoriyang ito ni Copernicus ang pumalit sa teoriyang heosentriko (geosentriko) o teoriyang nagsasabing ang mundo ang gitna ng sistemang solar.

## Mga sanggunian 
Kategorya:Astronomiya
Kategorya:Kosmolohiya
Hiparco

Si **Hiparco ng Nicea**, kilala rin bilang **Hiparco** lamang (Ingles: *Hipparchus* o *Hipparch*, ; bandang 190 BK – bandang 120 BK) ay isang Griyegong astronomo, heograpo, at matematiko noong kapanahunang Helenistiko.  Siya ang tagapagtatag ng trigonometriya.

## Mga sanggunian 
Kategorya:Mga Griyego
Kategorya:Mga manunulat ayon sa bansa
Kategorya:Mga matematikong Griyego
Kategorya:Mga heograpo
Kategorya:Mga astronomo
Fiesso d'Artico

Ang '''Fiesso d'Artico''' () ay isang bayan sa Kalakhang Lungsod ng Venecia, Veneto, Italya. Ang bayan ay konektado sa pamamagitan ng SR11, at bahagi ng Riviera del Brenta.

Ang Fiesso d'Artico ay halos umabot sa kamangha-manghang edad ng isang libong taon ng opisyal na buhay nito: nabanggit na, sa katunayan ang bayan, sa mga dokumento na may petsang 1025/1028.

## Kasaysayan 
Noong 1806, kasunod ng pagdating ng Napoleonic Kingdom of Italy, ang bayan ng *comune* ay kinuha ang titulong Munisipalidad.

Noong 1867, tinawag ng munisipalidad ng Fiesso ang pangalan na "Fiesso d'Artico", bilang parangal sa Venecianong Mahistrado ng Tubig na si Angelo Maria Artico, na gumawa ng pangwakas at tiyak na paglilipat ng ilog Brenta upang pangalagaan ang bayan mula sa mga baha na nagdulot sila ng malaking abala sa populasyon.

## Mga kambal bayan 
Ang Fiesso d'Artico ay kambal sa:

*  Saint-Marcellin, Isère, Pransiya, simula 2006

## Mga pinagkuhanan 
* (Mapa ng Google)
Eraclea

Ang **Eraclea** (Bigkas sa Italyano: [eraˈklɛːa]) ay isang maliit na lungsod at *komuna* sa Kalakhang Lungsod ng Venecia, Veneto, hilagang Italya. Matatagpuan ito sa baybaying Adriatico pagitan ng mga bayan ng Caorle at Jesolo.

## Kasaysayan 
May mga bakas ng mga pamayanang Veneto bago ang pagdating ng mga Romano, at ito ay isang sentro ng komersiyo na kilalang-kilala ang kahalagahan para sa itaas na lugar ng Adriatico.

Ang teritoryo ng Eraclea mula sa panahon ng mga pananakop ng mga barbaro hanggang sa ika-12 siglo ay naglalaman ng umuunlad na sentro ng Heraclia (tinatawag ding Melidissa, Heracliana, at Civitas Nova), isa sa pinakamahalaga sa Laguna ng Venecia at para sa isang panahon ang kabesera ng Dukado ng Venecia.

Mula sa pagkakatatag nito hanggang 742&nbsp;AD, ang Republika ng Venecia ay mayroong kabeserang nakabase sa Eraclea. Pinalitan ito ng Malamocco . Ayon sa mitolohiyang Griyego, itinatag ito ni Hercules.

## Mga sanggunian 
## Mga panlabas na link 
* EracleaTravel InfoTourist  Impormasyon tungkol Eracleamare.
* Portal ng Non-profit na Portal ng Eracleamare na  may ilang impormasyon at mga utility tungkol sa Eraclea Mare.
* (Mapa ng Google)
* Eracleamare sa Flickr
* Blog ng Eracleamare na may ilang impormasyon tungkol sa Touristic at mga utility.

### Mapa 
* Eraclea sa Wikimapia

### Mga webcam 
* Ang live na serbisyo ng Webcam sa beach ng Eraclea Libreng ibinigay ng Eracleamare.net
Aristarco

Si **Aristarco ng Samos** o **Aristarco** lamang (Ingles: *Aristarchus*, , *Arístarchos*; 310 BK/320 BK – bandang 230 BK/250 BK) ay isang Griyegong astronomo at matematiko na ipinanganak sa pulo ng Samos sa Gresya.  Siya ang unang nakikilalang tao na nagpahayag ng modelong heliosentriko ng sistemang solar, na naglalagay sa Araw, hindi ang Mundo, sa gitna ng nakikilalang sanlibutan.  Naimpluwensiyahan siya ng Pitagoreanong Pilolao ng Krotona (kilala rin bilang Philolaus o Filolao), subalit, taliwas kay Pilolao, tinukoy kapwa ni Aristarco ang gitnang apoy bilang ang Araw, pati na ang paglalagay ng iba pang mga planeta sa tamang pagkakasunud-sunod mula sa Araw.  Madalas na tinatanggihan ang kanyang mga ideyang pang-astronomiya upang paniwalaan ang mga teoriya ng modelong heosentriko ni Aristoteles at Tolomeo hanggang sa matagumpay na naungkat muli ang paksa pagkaroon halos ng 1,800 mga taon ni Copernicus, at malawakang pinaunlad at pinagsagawaan nina Johannes Kepler at Isaac Newton.  Ipinangalan sa kanya ang isang hukay na pabilog na nasa ibabaw ng Buwan.

Bagaman nagsagawa ng mga pagmamasid si Aristarco na hindi gumagamit ng teleskopyo at hindi napaka tumpak ang naging kinalabasan ng kanyang mga pagsusukat, sinubok niyang alamin ang sukat ng layo ng Buwan mula sa Mundo na inihahambing sa distansiya ng Araw.

## Mga sanggunian
Kategorya:Mga astronomo
Kategorya:Mga sinaunang Griyego
Kategorya:Mga matematikong Griyego
81diver

Ang  ay isang manga na isinulat ng Yokusaru Shibata . Ito ay kasalukuyang inaayos ng  Lingguhang Young Jump , nai-publish sa pamamagitan ng Shueisha . Ito ay aired ng drama serye mula sa 3 Mayo 2008 Starring Junpei Mizobata at Riisa Naka . Ang pamagat ay tumutukoy sa karakter ng shogi palayaw sa pangunahing, na nanggagaling mula sa mga salita ng kanyang mga dating guro na isang beses sinabi sa kanya na sumabak sa 9 sa pamamagitan ng 9 (81) kahon ng shogi board.

## Mga tauhan
* 
* 

## Mga sanggunian
## Mga panlabas na link
* 
* Drama adaptation official website 
* DS game adaptation official website 
* 

Kategorya:Komedyang anime at manga
Kategorya:Manga ng 2001
Kategorya:Shōnen manga
Kategorya:Mga serye ng anime
Kategorya:Mga dramang pantelebisyon mula sa Hapon
3.3.7 Byooshi!!

Ang  ay isang seryeng manga na nalikha ng Mangaka ni Mitsurou Kubo (久保ミツロウ ? ) at pinaganda ng Kodansha 's Shōnen Weekly Magazine .

## Banghay
Isang walang muwang malabata boy, Fukuda Shinichi, nagpasiya na gastusin ang kanyang tag-init at siksikan ng paaralan . Siya ay hindi marami ng anumang bagay, hindi guwapo, popular, palakasan o smart. Sa mataas na paaralan siya ang kapitan ng Cheerleading pulutong sa kanyang paaralan. Ito ay lamang ang kanyang passion.

Sa kanyang paraan upang magsiksik paaralan kasama ang isang kaibigan, pagpaplano upang gawin ang karamihan ng mga pagkakataon na itaas ang kanyang mga grado, nadiskubre niya na ang plano ay hindi kailanman kung ano ang kanyang mga kaibigan had sa isip. Siya ay INILIHIS sa isang tag-araw ng kaguluhan, ngunit sila ay hinarang ng dalawang maganda ang mga batang babae na kunin ang mga ito sa isang baluktot na bar kung saan ang mga inumin ay insanely overpriced. Ito ay nagiging isang bagay ng bayaran o mamatay sa kamay ng mga kriminal na nagmamay-ari ng bar.

Si Shinichi ay rescued sa pamamagitan ng kanyang papel modelo, ang mga nakaraang kapitan ng paaralan Cheerleading iskuwad, Ume. Upang matirang buhay, siya ay tumatagal ng trabaho sa Ume's tagapag-empleyo. Sa kasamaang palad, Ume gumagana bilang isang lalaki abay ( palikero ) sa isang bar na specializes sa pagbibigay nainis malungkot kababaihan na may pagkalito.

Siya ay nagpasiya na paraan ang sitwasyon gamit lamang ang kanyang mga talento, pagpalakpak sa iba.

## Ugnay Panlabas
*

Kategorya:Anime series
Kategorya:Komedyang anime at manga
Kategorya:Manga ng 2001
Kategorya:Shōnen manga
Kategorya:Anime
888 (manga)

Ang  ,o ***Three Eight*** ay isang komedyang seryeng manga sa pamamagitan ng Hapong mangaka Noriko Kuwata .

## Tugong Kritikal
Ang IGN ay ibinigay ang unang lakas ng tunog ng 888 ang isang rating ng "Pass Ito," complaining na "wala ang mangyayari, at ito patuloy na hindi mangyari para sa walong chapters."

## Talababa
Kategorya:Komedyang anime at manga
Kategorya:Manga ng 2001
Kategorya:Shōnen manga
Kategorya:Mga serye ng anime
A, A Prime

Ang **A, A Prime**' ay isang maikling science fiction manga sa pamamagitan ng Moto Hagio . ito ay unang serialized noong Agosto 1981&nbsp;ng Princess .

Ito ay nai-publish (kaliwa-papuntang-kanan) sa Ingles sa pamamagitan ng VIZ Media at isinalin sa pamamagitan ng Matt Thorn . Sa ganitong publikasyon mayroon ding mga dalawang iba sa pamamagitan ng mga kuwento Hagio, 04/04 [Quatre-Quarts] at X + Y, kasama. X + Y, na serialized sa manga magazine Petit Flower sa pagitan ng Hulyo at Agosto 1984, pinalanunang ang Seiun Award sa 1985.

## Talababa
## Ugnay Panlabas
*
*Rob Vollmar's review published in *The Comics Journal* issue #269, pages 134-136
*Pop Culture Shock review

Kategorya:Komedyang anime at manga
Kategorya:Manga ng 2001
Kategorya:Shōnen manga
Kategorya:Anime series
Kategorya:Anime
A-Girl

Ang  ay isang shōjo manga pagmamahalan nakasulat sa pamamagitan ng Fusako Kuramochi at serialized sa Bessatsu Margaret mula Hulyo 1984 hanggang Disyembre 1984. Ang mga indibidwal na chapters ay nai-publish sa dalawang tankōbon volume na sa pamamagitan ng Shueisha , inilathala sa Nobyembre at Disyembre 1985, ayon sa pagkakabanggit. Sa 16 Enero 1998, Shueisha muli pinakawalan ang buong serye sa isang pinagsama kanzenban ng lakas ng tunog. Ang chapters ay inangkop sa isang solong episode orihinal na video animation ng pugad ng gulo at ingay Studios na noon ay pinakawalan sa 24 Set 1993, itinuro sa pamamagitan ng Kitaro Kousaka .

## Talababa
## Ugnay Panlabas
*Official Madhouse *A-Girl* website  
*
*

Kategorya:Komedyang anime at manga
Kategorya:Manga ng 2001
Kategorya:Shōnen manga
Kategorya:Anime series
Kategorya:Anime